**ადგილობრივი საზოგადოებრივი ორგანიზაციები მუნიციპალური გამჭვირვალობისა და ანგარიშვალდებულების მხარდასაჭერად**

**მოთხოვნა საგრანტო განაცხადზე**

**წინასიტყვაობა**

ევროკავშირისა და კონრად ადენაუერის ფონდის მიერ დაფინანსებული პროექტის „სამოქალაქო საზოგადოების ინიციატივა“ (STAR Initiative) ფარგლებში, კონსულტაციისა და ტრენინგის ცენტრი (CTC) აცხადებს მცირე გრანტების კონკურსს აჭარის რეგიონში ადგილობრივი საზოგადოებრივი ორგანიზაციებისთვის მუნიციპალური გამჭვირვალობისა და ანგარიშვალდებულების მხარდასაჭერად.

პროექტი „სამოქალაქო საზოგადოების ინიციატივა“ მიზნად ისახავს, გააძლიეროს სამოქალაქო საზოგადოება როგორც დამოუკიდებელი, მდგრადი, გამჭვირვალე და ანგარიშვალდებული აქტორი მთელი საქართველოს მასშტაბით. პროექტს ახორციელებს კონსორციუმი [კონრად ადენაუერის ფონდის (KAS)](https://www.kas.de/de/web/suedkaukasus/home) ხელმძღვანელობით შემდეგ არასამთავრობო ორგანიზაციებთან ერთად - [კონსულტაციისა და ტრენინგის ცენტრი (CTC),](https://www.ctc.org.ge/) [საქართველოს სტრატეგიული კვლევებისა და განვითარების ცენტრი (CSRDG),](https://www.csrdg.ge/) [სამოქალაქო საზოგადოების ინსტიტუტი (CSI),](https://civilin.org/)  [განათლების განვითარების და დასაქმების ცენტრი (EDEC)](https://edec.ge/) და [ევროპული პოლიტიკის ინსტიტუტი (IEP).](http://iep-berlin.de/en/)

კონსულტაციისა და ტრენინგის ცენტრი (CTC) 1999 წლიდან საქმიანობს. მისი მიზანია ხელი შეუწყოს ქვეყნის სოციო-ეკონომიკური განვითარების პროცესს და ძლიერი სამოქალაქო საზოგადოების ფორმირებას. თავისი საქმიანობით CTC უზრუნველყოფს ადგილობრივი ადამიანური და ორგანიზაციული შესაძლებლობებისა და პოტენციალის განვითარებას. სამოქალაქო საზოგადოების აქტორების საქმიანობის მხარდაჭერა და გაძლიერება CTC-ის ერთ-ერთი მთავარი ამოცანაა. მეტი ინფორმაციისთვის შეგიძლიათ ეწვიოთ საიტს [www.ctc.org.ge](http://www.ctc.org.ge).

**საგრანტო კონკურსში მოწვევა**

საგრანტო კონკურსში მონაწილეობა შეუძლია საქართველოში რეგისტრირებულ არაკომერციულ იურიდიულ პირს, რომელსაც:

* გააჩნია მოცემულ რეგიონში მუშაობის მინიმუმ 2 წლიანი გამოცდილება;
* მის მიერ შემოთავაზებული საპროექტო გუნდის სულ მცირე ორ წარმომადგენელს მიღებული აქვს მონაწილეობა კონკურსის ფარგლებში 2022 წლის თებერვალ-მარტის პერიოდში ჩატარებულ ვებინარში „ადგილობრივი თვითმმართველობის ინდექსი, 2021 წლის შეფასების შედეგები და გამოწვევები“;
* კონკურსში ვერ მიიღებენ მონაწილეობას პროექტის „სამოქალაქო საზოგადოების ინიციატივა (STAR Initiative)“ პარტნიორი სამოქალაქო საზოგადოების რეგიონული ჰაბები.

კონკურსში მონაწილეობით დაინტერესებულმა ორგანიზაციებმა საგრანტო განაცხადები უნდა წარმოდგინონ 2022 წლის 26 აგვისტომდე.

საპროექტო განაცხადი და ბიუჯეტი წარმოდგენილი უნდა იყოს ქართულ ენაზე თანდართული ფორმის მიხედვით.

დოკუმენტები უნდა გაიგზავნოს ელექტრონულად შემდეგ ელ-ფოსტაზე: [vacancy@ctc.org.ge](mailto:vacancy@ctc.org.ge).

**კონკურსის მიზანი და პირობები**

2016-2017 წლებში, კონსულტაციისა და ტრენინგის ცენტრმა (CTC) ინფორმაციის თავისუფლების განვითარების ინსტიტუტთან (IDFI) და ღია საზოგადოების ფონდის (OSGF) თანამშრომლობით შეიმუშავა ადგილობრივი თვითმმართველობის ინდექსი. მისი მიზანია, საქართველოს მუნიციპალიტეტების ერთიანი ეროვნული შეფასების გზით, გამჭვირვალე და ანგარიშვალდებული თვითმმართველობის ჩამოყალიბება და ადგილობრივი მნიშვნელობის საკითხების გადაწყვეტაში საზოგადოების მონაწილეობის გაზრდა. ინდექსის მიხედვით, მუნიციპალიტეტების შეფასება ხორციელდება ყოველ ორ წელიწადში ერთხელ. პირველი და მეორე ეროვნული შეფასება 2017 და 2019 წლებში განხორციელდა, ხოლო მესამე შეფასება - 2021 წელს. ინდექსმა მოიპოვა ფართო აღიარება დაინტერესებულ მხარეებს შორის. დღეისათვის ის არის მუნიციპალიტეტების გამჭვირვალობისა და ანგარიშვალდებულების ხარისხის შეფასების და გაუმჯობესების მნიშვნელოვანი ინსტრუმენტი. შეფასების შედეგები და მუნიციპალიტეტების რეიტინგები, შეფასების მეთოდოლოგია, კრიტერიუმები და ინდიკატორები, ცალკეული მუნიციპალიტეტის ძლიერი და სუსტი მხარეები, აგრეთვე ინდექსთან დაკავშირებული ყველა სხვა ინფორმაცია ხელმისაწვდომია სპეციალურ ვებ პორტალზე [www.lsgindex.org](http://www.lsgindex.org).

СTC - ის ვებ გვერდზე [www.tvitmmartveloba.ge](http://www.tvitmmartveloba.ge) კი განთავსებულია თვითმმართული ონლაინ კურსი, რომელიც დაინტერესებულ პირებს დაეხმარება გაეცნონ ადგილობრივი თვითმმართველობის ინდექსით გათვალისწინებული ანგარიშვალდებულებისა და გამჭვირვალობის სტანდარტებს.

საგრანტო კონკურსის მიზანია აჭარის რეგიონში ადგილობრივი საზოგადოებრივი ორგანიზაციების ინიციატივების მხარდაჭერა, რომელიც უზრუნველყოფს სამიზნე მუნიციპალიტეტების გამჭვირვალობისა და ანგარიშვალდებულების გაზრდას ადგილობრივი თვითმმართველობის სტანდარტით გათვალისწინებული მოთხოვნების შესაბამისად.

წარმოდგენილი საპროექტო განაცხადი უნდა ემსახურებოდეს აჭარის რეგიონის ერთ ან რამდენიმე მუნიციპალიტეტში გამჭვირვალობისა და ანგარიშვალდებულების ხარისხის ზრდას. უფრო კონკრეტულად კი ინდექსით გათვალისწინებული იმ კრიტერიუმების მაჩვენებლების გაუმჯობესებას, სადაც სამიზნე მუნიციპალიტეტს (მუნიციპალიტეტებს) 2021 წლის შეფასების შედეგების მიხედვით აქვთ ჩავარდნა. პროექტის სამიზნედ სასურველია შეირჩეს, ადგილობრივი თვითმმართველობის ინდექსის 2021 წლის შეფასების ანგარიშის მიხედვით, შესაბამისი ლოტის რეგიონში შემავალი დაბალი რეიტინგის მქონე მუნიციპალიტეტი (მუნიციპალიტეტები).

საპროექტო განაცხადი შეიძლება მოიცავდეს სხვადასხვა სახის ღონისძიებებს. მაგალითად, ადვოკატირების კამპანიებს, სამუშაო და საინფორმაციო შეხვედრებს, ცნობიერების ამაღლების და შესაძლებლობების გაძლიერების აქტივობებს, მონიტორინგის ღონისძიებებს და სხვა.

**პროექტების ხანგრძლივობა და ბიუჯეტი**

გრანტის ფარგლებში განსახორციელებელი პროექტის მინიმალური ხანგრძლივობაა 7 თვე, ხოლო მაქსიმალური - 9 თვე.

თითოეული ლოტის ფარგლებში გასაცემი გრანტის მინიმალური მოცულობა არის 6,000 (ექვსი ათასი) ევრო ხოლო მაქსიმალური მოცულობა 11,000 თერთმეტი ათასი) ევრო.

საგრანტო განაცხადის მომზადებისა და წარმოდგენისათვის გაწეული ხარჯები არ ანაზღაურდება მიუხედავად იმისა, შეირჩა თუ არა წარმოდგენილი განაცხადი.

პროექტის ფარგლებში შესაძლებელია მხოლოდ პროექტის განხორციელებისათვის საჭირო პირდაპირი ხარჯების დაფარვა. არ დაფინანსდება:

* კაპიტალური ხარჯები და/ან აქტივების შეძენა;
* სასწავლო კურსებისა თუ კონფერენციებში მონაწილეობის ხარჯები;
* საერთაშორისო მგზავრობის ხარჯები;
* საქართველოს კანონმდებლობით აკრძალული საქონლისა და მომსახურების შეძენა;
* პროექტში ჩართულ პირთა ანაზღაურების საბიუჯეტო მუხლებში უნდა იყოს მითითებული პოზიციები და პოზიციების მიხედით სამუშაო დატვირთვა.

პროექტის ბიუჯეტით გათვალისწინებული სახსრებით არ მოხდება შემდგომში გრანტის მიმღების მიერ გადახდილი დღგ-ს ანაზღაურება და არ ჩაითვლება ხარჯში გრანტის გამცემის მიერ.

**წარსადგენი დოკუმენტაცია**

საგრანტო კონკურსში მონაწილეობის მისაღებად აპლიკანტმა უნდა წარმოადგინოს:

* საპროექტო წინადადება, რომელიც თავის მხრივ შედგება შემდეგი  
  ნაწილებისგან: ინფორმაცია განმცხადებელი ორგანიზაციის შესახებ; პროექტის სახელწოდება და სამიზნე მუნიციპალიტეტი/მუნიციპალიტეტები; პროექტის დასაბუთება; პროექტის მიზანი და ამოცანები; მიზნის და შედეგის მიღწევის ღონისძიებები (იხ. დანართი 1).
* პროექტის ბიუჯეტი, რომელიც წარმოდგენილი უნდა იყოს ევროში, Excel-ის დოკუმენტში (იხ. დანართი 2). დაუშვებელია ხარჯის მითითება “lumpsum” -ად. ხარჯი მკაფიოდ უნდა იყოს გაწერილი, მითითებული ხარჯის კატეგორია, ზომის ერთეული, რაოდენობა და ხარჯის მოკლე დასაბუთება.
* პროექტში ჩართული საკვანძო პირების პროფესიული რეზიუმე (CV). აღსანიშნავია, რომ პროექტში ჩართული ფიზიკური პირები იმავდროულად არ უნდა იყვნენ ადგილობრივი თვითმმართველობის ინდექსის შემფასებლები.
* ბოლო 6 თვის განმავლობაში განახლებული ამონაწერი „მეწარმეთა და არასამეწარმეო იურიდიულ პირთა რეესტრიდან“.

**პროექტების შერჩევის პროცესი**

პროექტი შემდეგი კრიტერიუმების გათვალისწინებით:

|  |  |  |
| --- | --- | --- |
| **N** | **შეფასების კრიტერიუმი** | **მაქსიმალური**  **ქულა** |
| 1 | განაცხადთან დაკავშირებულ ტექნიკურ მოთხოვნებთან შესაბამისობა | 7 |
| 2 | პროექტის მიზნის შესაბამისობა საგრანტო კონკურსის მიზანთან | 10 |
| 3 | პროექტის მოსალოდნელი შედეგის (ამოცანები) სიცხადე | 10 |
| 4 | პროექტის ღონისძიებების და განხორციელების გეგმის რელევანტურ ობა | 10 |
| 5 | ხარჯების ეფექტურობა, გასაგები, ადეკვატური და ზუსტი პროექტის ბიუჯეტი | 8 |
| 6 | სხვა პროექტებთან თანამშრომლობა და სინერგია | 5 |
| **სულ მაქსიმალური ქულა:** | | **50** |

შერჩევის პროცესში შესაძლოა აპლიკანტებს მოეთხოვოთ დამატებითი ინფორმაციის წარდგენა. შერჩევას განახორციელებს საკონკურსო კომისია.

**პროექტების შედეგების შეფასება**

პროექტების განხორციელების პროცესში CTC ჩაატარებს რეგულარულ მონიტორინგს. აპლიკანტებმა უნდა წარმოადგინონ პროექტის მიმდინარეობის განხორციელების შუალედური და საბოლოო თხრობითი და ფინანსური ანგარიშები.

**საკონტაქტო ინფორმაცია**

CTC, ოთარ ჩხეიძის ქუჩა 5. 0186, თბილისი, ტელეფონი: +995 32 220 67 74

**დანართი 1.**

**საპროექტო განაცხადის ფორმა**

გთხოვთ შეავსოთ წინამდებარე განაცხადის ფორმა შემდეგი პარამეტრების დაცვით: ფონტი: Sylfaen, ზომა: 11, დაშორება: 1.15

|  |  |
| --- | --- |
| **ინფორმაცია ორგანიზაციის შესახებ** | |
| **ორგანიზაციის დასახელება (ქართულ ენაზე):** |  |
| **ორგანიზაციის ხელმძღვანელი** |  |
| **საკონტაქტო ინფორმაცია: ტელეფონი, ელ-ფოსტა** |  |
| **პროექტზე პასუხისმგებელი პირი** |  |
| **პასუხისმგებელი პირის საკონტაქტო ინფორმაცია: ტელეფონი, ელ-ფოსტა** |  |
| **საგადასახადო საიდენტიფიკაციო ნომერი:** |  |
| **ორგანიზაციის გამოცდილება:** (*მაქსიმუმ 150 სიტყვა, სადაც, მათ შორის, გამოჩნდება მოცემულ რეგიონში მუშაობის მინიმუმ 3 წლიანი გამოცდილება.*)  … | |
| **საპროექტო განაცხადი** | |
| **პროექტის სახელწოდება :** |  |
| **სამიზნე მუნიციპალიტეტი (მუნიციპალიტეტები):** |  |
| **პროექტის განხორციელების ვადა:** |  |
| **პროექტის დასაბუთება** *(დაახლოებით 300-350 სიტყვა, სადაც უნდა აღწეროთ სამიზნე მუნიციპალიტეტში თუ მუნიციპალიტეტებში გამჭვირვალობასთან და ანგარიშვალდებულებასთან დაკავშირებული პრობლემები და მათ შორის მიზეზ შედეგობრივი-კავშირები. ასევე უნდა ახსნათ როგორია პრობლემის გადაჭრის თქვენეული ხედვა, რა მნიშვნელობა აქვს პროექტის განხორციელებას და როგორ შეუწყობს იგი ხელს მუნიციპალიტეტის გამჭვირვალობისა და ანგარიშვალდებულების ხარისხის გაუმჯობესებას.)* | |
| **პროექტის მიზანი** *(მოკლედ და მკაფიოდ წარმოადგინეთ პროექტის მიზანი, კერძოდ, გამჭვირვალობისა და ანგარიშვალდებულების კონკრეტულად რა მიმართულებებით იგეგმება გაუმჯობესება სამიზნე მუნიციპალიტეტში თუ მუნიციპალიტეტებში).* | |
| **პროექტის ამოცანები და პროგრესის შეფასების მაჩვენებლები.** *(გთხოვთ წარმოადგინოთ ის ძირითადი 3 - 5 ამოცანა, რომლის გადაჭრა აუცილებელია პროექტის მიზნის მისაღწევად. გთხოვთ, პროექტის ყოველ ამოცანას თან ახლდეს პროგრესის შეფასების ობიექტური მაჩვენებელი და მითითებულ იქნას მისი შემოწმებისათვის საჭირო ინფორმაციის წყარო).* | |
| **პროექტის ღონისძიებები** *(არა უმეტეს 1200 სიტყვისა) (ყოველი ამოცანისათვის, ქრონოლოგიური თანმიმდევრობით მიუთითეთ პროექტის ღონისძიებები და აღწერეთ ისინი დეტალურად - პერიოდი, ვინ განახორციელებს, სად, როდის, რა მოცულობითა და რაოდენობით, ვინ იქნება ჩართული და ა.შ.)* | |
| **პროექტის ბიუჯეტი** *(მიუთითეთ მოთხოვნილი თანხა ლარში):* | |
| **პროექტში ჩართული პირების ვინაობა.** | |
| სახელი გავრი | პოზიციის აღწერა, საკონტაქტო ინფორმაცია და პროფესიული რეზიუმე დანართის სახით |
| 1. ... |  |
| 2. ... |  |
| ... |  |